Diari Oficial de la Generalitat Valenciana


Sumari del DOGV 3597, del 05-10-1999 (1999/8180)

ORDRE d'1 de setembre de 1999, de la Conselleria d'Economia i Hisenda, per la qual es reben de la Conselleria de Presidència (avui Conselleria de Justícia i Administracions Públiques) els drets derivats del contracte d'arrendament de la planta 5ª i 16 places de garatge pertanyents a l'edifici situat al c/ Roger de Llúria, núm. 19, de València i es posen a disposició de la Conselleria d'Ocupació, per a ubicar-hi serveis dependents d'aquesta conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3597

Data del DOGV
:   05-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8180


Data del document
:   01-09-1999

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * València
    * lloguer
    * propietat immobiliària
    * cultura regional

ORDRE d'1 de setembre de 1999, de la Conselleria d'Economia i Hisenda, per la qual es reben de la Conselleria de Presidència (avui Conselleria de Justícia i Administracions Públiques) els drets derivats del contracte d'arrendament de la planta 5ª i 16 places de garatge pertanyents a l'edifici situat al c/Roger de Llúria, núm. 19, de València i es posen a disposició de la Conselleria d'Ocupació, per a ubicar-hi serveis dependents d'aquesta conselleria. [1999/8180]
  
Mitjançant contracte de data 11 de juny de 1999, la Generalitat Valenciana va arrendar la 5ª planta i 16 places de garatge pertanyents a l'edifici situat al c/Roger de Llúria, núm. 19, de València.
  
Els drets derivats de l'arrendament dels locals esmentats consten en l'Inventari General de Béns i Drets de la Generalitat Valenciana amb el núm. A02/46/250/0485 i foren posats a disposició de la Conselleria de Presidència (avui Conselleria de Justícia i Administracions Públiques) mitjançant Ordre de la Conselleria d'Economia, Hisenda i Administració Pública de data 10 de juny de 1999.
  
La Conselleria de Justícia i Administracions Públiques ha sol·licitat la rescissió del contracte d'arrendament dels locals esmentats, cosa que no s'estima oportuna efectuar en estar prevista la ubicació en aquests de serveis dependents de la Conselleria d'Ocupació.
  
Per això, i amb la finalitat de regularitzar la situació d'utilització dels locals, procedeix efectuar la recepció d'aquests i posar-los a disposició de la Conselleria d'Ocupació per a la utilització d'acord amb els fins assenyalats.
  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana
  
ORDENE
  
Primer
  
Rebre de la Conselleria de Presidència (avui Conselleria de Justícia i Administracions Públiques) el local en la 5ª planta i 16 places de garatge pertanyents a l'immoble situat al c/Roger de Llúria, núm. 19, de València.
  
Segon
  
Posar a disposició de la Conselleria d'Ocupació per a ubicar-hi serveis dependents d'aquesta els locals assenyalats en l'article anterior.
  
Tercer
  
La present ordre tindrà efectes des del dia 1 de setembre, data des de la qual la Conselleria d'Ocupació tindrà competències relatives a la gestió i administració de l'immoble.
  
Quart
  
Que les conselleries interessades designen un representant perquè concórrega amb el designat per la Direcció General de Patrimoni, per a formalitzar la corresponent acta de lliurament i posada a disposició dels locals.
  
València, 1 de setembre de 1999
  
El conseller d'Economia i Hisenda
  
VICENTE RAMBLA MOMPLET